Harpalus affinis

Harpalus affinis er en av billene i delgruppen (underfamilien) markløpere (Harpalinae) i familiegruppen løpebiller.   Systematikken følger Carabidae of the World.Carabidae of the World  søkedato: januar 2009

 Utbredelse  
Harpalus affinis  er en av de vanligste artene i slekten Harpalus. Den finnes i hele Europa, Nord-Amerika, Nord-Afrika, Oseania og Asia.  Finnes i Norge.

 Utseende 
Harpalus affinis er 8,5-12 mm lang og har metallglans. Fargen er mørk, men kan variere mellom svart, grønn, blått eller kobber.  Antennens fjerde og tredje ledd med  fine korte hår og noen lange hårbørster i spissen. Dekkvingene har punktur (små fordypninger) i rillenes mellomrom og fin kort hårbekledning langs kanten og bakerst. Dette skiller den fra alle de andre nordiske artene i slekten Harpalus. (Krever forstørrelse for å se). Brystskjoldet er bredt og mangler børsten, et stivt oppstående hår, ved bakhjørnet. Bakfotens første ledd (tars) er kortere enn sporen  i spissen av leggen (tibia).

 Levevis 
Harpalus affinis er en vanlig art på tørre lokaliteter, åpne enger og plasser. Den er vanligvis nattaktiv og lever som predator på andre dyr. Den tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Larvene er radikalt forskjellige fra de  voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.

Synonymer
Arten ble første gang beskrevet i 1781 av Franz von Paula Schrank. Den lille, blanke billen ble imidlertid beskrevet igjen og igjen av forskjellige entomologer i det neste åprhundre, noen av forfatterne har også beskrevet billen under flere forskjellige navn, endog i samme verk. Den britiske entomologen James Francis Stephens gav billen hele 5 forskjellige navn i et flerbinds verk publisert i 1828! Arten har derved en lang liste med synonymer:

 Buprestis viridulus, Geoffroy, 1785
 Carabus aeneus, Fabricius, 1775
 Carabus latus, Goeze, 1777
 Carabus proteus, Paykull, 1790
 Harpalus aeneolus, Reitter, 1900
 H. aeneopiceus, Stephens, 1828
 H. aeneus, Fabricius
 H. aenescens, Casey, 1884
 H. aspromontis, Hille, 1914
 H. assimilis, Dejean, 1829
 H. bifoveolatus, Küster, 1846
 H. borysthenicus, Krynicki, 1832
 H. canonicus, Casey, 1884
 H. coerulescens, Schilsky, 1888
 H. concinnus, Stephens, 1828
 H. confinis, Stephens, 1828
 H. confusus, Dejean, 1829
 H. convictor, Casey, 1884
 H. dentatus, Stephens, 1828
 H. elegans, Preller, 1862
 H. interstitialis, Gredler, 1863
 H. kabanicus, Jedlička, 1957
 H. limbopunctatus, Fuss, 1858
 H. lustralis, Casey, 1884
 H. nigrinus, Schilsky, 1888
 H. paganetti, Fiach, 1907
 H. parumpunctatus, W. Kolbe, 1924
 H. pseodoaeneolus, Schauberger, 1930
 H. semipunctatus, Dejean, 1829
 H. subcaeruleus, Stephens, 1828
 H. transparens, Motschulsky, 1844
 H. viridiaeneus, Palisot de Beauvois, 1811
 H. viridis, Say, 1823
 H. viridis, Schilsky, 1888
 H. weiratheri , J. Müller, 1931

 Referanser 

 Eksterne lenker 

 Harpalus affinis  - BILDE - Photo catalog of the Central European Carabidae
 Harpalus affinis – Database Carabidae of the World – engelskspråklig
 Harpalus affinis - Ground Beetles of Ireland - engelskspråklig
 Harpalus affinis - Fauna Europaea - engelskspråklig
 Norsk Entomologisk forening 

Kategori:Markløpere
Kategori:Biller formelt beskrevet i 1781
Kategori:Dyr formelt beskrevet av Franz von Paula Schrank